Վարդա (երգչուհի)

Վարդա (, պաշտոնական անունը` Վարդանուշ Մարտիրոսյան, մականունը` սև հրեշտակ, ), երգչուհի, դերասանուհի, պարուհի է պիլոնի վրա։ Ունի հայկական արմատներ։

Կենսագրություն 
Ծնվել է 1985 թվականի մարտի 3-ին Կրիվոյ Ռոգում` բազմազավակ ընտանիքում, վեցերորդ երեխան է։ Հայրը հայ ինժեներ էր, իսկ մայրը` մարի դերձակուհի։ Հայրը նորածին դստերն անվանել է հնագույն հայկական անունով` ի պատիվ իր մոր` Վարդանուշի։ Մայրը կրկեսային մարմնամարզության վարպետ էր և 7-ամյա Վարդային տվել է «Արենա» կրկեսային ստուդիա։ Ավելի ուշ Վարդան սկսել է երգել «Արծաթյա զանգեր» անսամբլում, խաղալ թատրոնում, «Արլեկին» ստուդիայում։

Պարային գործունեություն 
Ավելի քան տասը տարվա գործունեության ընթացքում հասցրել է դառնալ առաջինը և ամբողջ աշխարհով մեկ նվաճել ամենահեղինակավոր տիտղոսները (ներկայացել «Սև հրեշտակ» բեմական անունով)։
 Ուկրաինայի 2003-2004 թվականների մերկապարի առաջին չեմպիոն (ՍՏԲ հեռուստաընկերություն)
 2005 թվականին կայացած միջազգային «Ոսկե պիլոն» մրցույթի հաղթող (Քիշնև, Մոլդովա)։
 2009 թվականին կայացած Մոսկվայի «Pole Dance Competition» մրցույթի հաղթող («SOHO ROOMS»):
 2009 թվականին կայացած Ռուսաստանի «Միսս Pole-dance» մրցույթի հաղթող («World Pole Dance Federation», Մոսկվա)։
 2009 թվականին կայացած մերկապարի աշխարհի առաջնության ֆինալիստ (Ամստերդամ, Նիդերլանդներ)։

Երաժշտական գործունեություն 
Երգիչ Սերգեյ Զվերևը Վարդային առաջարկել է ձայնագրել զուգերգ՝ «Люди-ангелы», և 2011 թվականի փետրվարին երգիչները թողարկել են երգի տեսահոլովակը։ Ապա նրանք նկարահանվել են «XXL» տղամարդկանց ամսագրի համար։ Նրանց սկանդալային ֆոտոշարքը Ռուսաստանի և Ուկրաինայի «XXL» ամսագրի համար դարձել է լավագույն լուսանկարչական ֆոտոշարքի հավակնորդ։

Հաջորդը Վարդան համագործակցել է Վիտալի Կոզլովսկիի հետ։ Ձայնագրվել է առաջին տեսահոլովակը` «Մի թող ինձ մենակ» («Не оставляй меня»), ռուսերենով և հայերենով։ Տեսահոլովակը ներկայացրել են Ուկրաինայում և Հայաստանում։ 2012 թվականին զույգը ձայնագրել է ևս մեկ համատեղ ամառային պարային երգ-տեսահոլովակ` «Потанцуй»։ Այդ ժամանակ Վարդան հանդես է եկել ոչ միայն որպես կատարող, այլև որպես բառերի և երաժշտության գրող-երգահան։ 2012 թվականին Վարդան դարձել է խոշոր միջազգային երաժշտական ​​նախագծի մասնակից։ Այս համագործակցությունը համախմբել է Ռուսաստանի, Ուկրաինայի, Հայաստանի, ԱՄՆ-ի և աշխարհի այլ մասերի` հայկական ծագում ունեցող արտիստների:։ Վարդան Դմիտրի Խառատյանի, Զառայի, Ալեքսեյ Չումակովի, Եվա Ռիվասի հետ ձայնագրել է հայրենասիրական երգ, որը կոչվում է «Армения»։ Այժմ Վարդան պատրաստվում է թողարկել իր առաջին անհատական ալբոմը՝ «Следуй за мечтой»։

Ծանոթագրություններ

Արտաքին հղումներ 
 Պաշտոնական կայք
 Varda.Club

Հայկական ծագմամբ ռուսներ
Ուկրաինացի դերասանուհիներ
Ռուս երգիչներ
Երաժիշտներ այբբենական կարգով
Դերասանուհիներ այբբենական կարգով
Ուկրաինացի երգչուհիներ
Պարուհիներ
Բեմական կեղծանուններ